Republika Hrvatska

Primorsko-goranska županija

GRAD DELNICE

**ODBOR ZA SPORT**

Delnice, 04. studeni 2021. godine

**Z A P I S N I K**

sa 1. sjednice Odbora za sport, održane 4. studenog 2021. godine u Maloj vijećnici Grada Delnica s početkom u 18,00 sati.

**Prisutni: Davorin Klobučar, Dona Kontić i Zvonimir Mihelčić**

Nakon što je utvrdio da su sjednici nazočna tri člana od izabranih pet, te da su ispunjeni uvjeti za donošenje pravovaljanih odluka, predsjednik Odbora predlaže sljedeći

**DNEVNI RED:**

**1. Pozdravna riječ predsjednika  i predstavljanje članova Odbora**

**2. Plan rada za mandatno razdoblje 2021. -2025.**

**3. Organizacija promocije knjige – biografski sportski leksikon najistaknutijih sportaša i sportskih djelatnika Primorsko-goranske županije, koja je predviđena u Delnicama u srijedu 17.11.2021. godine.**

**4. Razno**

**Za zapisničara određuje se Dona Kontić.**

**Predloženi Dnevni red je jednoglasno usvojen.**

**Ad-1/ Pozdravna riječ predsjednika i predstavljanje članova odbora**

Predsjednik Odbora za sport Davorin Klobučar održao je pozdravnu riječ te daje riječ nazočnim članovima koji se ukratko predstavljaju.

**Ad-2/ Plan rada Odbora za sport za mandatno razdoblje 2021 - 2025;**

Poticanje bavljenja sportom i sportskom rekreacijom na svim razinama od predškolske dobi do poodmakle. Odbor kroz svoj rad daje podršku sportskoj zajednici grada Delnica u stručnom, savjetodavnom i svakom smislu, te planira na svaku narednu sjednicu pozvati predsjednika SZ gosp. Dragana Naglića da aktivno sudjeluje u radu Odbora. Pračenje svih sportskih događanja na području Grada, te posječivanje istih. Odbor za sport savjetodavno u stručnom smislu djeluje na rad gradskog Vijeća u cilju predlaganja i donošenja Odluka važnih za daljnji razvoj sporta i sportske rekreacije u gradu Delnice i konzumacije istog, poglavito kod djece za njihovo zdravo i veselo odrastanje. Odbor nadalje prati i potiče na brigu održavanja i rekonstrukcije postojećih sportskih objekata na području grada Delnica.

**Ad-3/ Organizacija promocije knjige - sportski biografski leksikon najistaknutijih sportaša i sportskih djelatnika Primorsko-goranske županije, koja je predviđena u Delnicama u srijedu 17.11.2021. godine.**

Kao prva aktivnost novo konstituiranog Odbora za sport grada Delnica je organizacija promocije knjige – sportski biografski leksikon najistaknutijih sportaša i sportskih djelatnika Primorsko-goranske županije, koja je predviđena 17.11.2021. godine u Delnicama u prostoru Radničkog Doma s početkom u 18,00 sati. Sportski biografski leksikon koji se tiska uključivati će biografije od oko 850 sportaša sa područja Primorsko-goranske županije a od toga čak 150 sportaša sa područja Gorskog kotara. Zalaganjem Davorina Klobučara, predsjednika odbora, promocija je dovedena i u središte Gorskog Kotara u Grad Delnica odmah nakon predstavljanja u Županijskom središtu u Rijeci dana 16.11.2021. godine. Pokrovitelj promocije je Grad Delnice. To je veliko priznanje za mnoge legende sporta sa područja našega Grada kao i cjelokupnog Gorskog Kotara jer je to najveća takva knjiga koja je izašla u zadnjih 150 godina praćenja sporta i sportskih postignuća na području Primorsko-goranske županije. Ovaj leksikon je pokrenut, pripremljen i isfinanciran od strane Zajednice sportova Primorsko-goranske županije.

**Ad-4/ Razno;**

Pod razno, članovi su postavili neka pitanja i opaske na području sporta u Delnicama. Član odbora Zvonimir Mihelčić potegao je pitanje odvoza snijega koji bi se mogao iskoristiti kao snijeg za uređenje staze za skijaško trčanje ili za sanjkalište Potok. Predsjednik odbora Davorin Klobučar se složio kako treba postaviti pitanje sanjkališta Potok na gradskom Vijeću. Članovi su također raspravljali o situaciji sa zapuštenom streljanom koja se nalazi u podrumskim prostorijama ispod PP Delnice te bi trebalo utvrditi vlasništvo streljane i potaknuti na njenu obnovu.

Predsjednik Odbora za sport zaključuje sjednicu u 19,30 sati.

 **Zapisničar Predsjednik Odbora**

 **Dona Kontić Davorin Klobučar**